Oglasna ploča/mediji Metković, 30.05.2019

Br.155-19

 Temeljem odluke upravnog vijeća JVP Metković 154-19 st.2 Javna vatrogasna postrojba Metković raspisuje javni poziv za prodaju osnovnog sredstva.

**PREDMET PRODAJE**

Predmet prodaje je službeno vozilo u vlasništvu JVP Metković kako slijedi :

* Vrsta vozila : osobni automobil
* Marka vozila : renault
* Tip i model vozila : kangoo 1.2 16V
* Broj šasije : VF1KCEDEF36094016
* Oblik karoserije : zatvoreni
* Vrsta motora : benzin 95
* Snaga motora : 55 kw
* Radni obujam motora : 1149 cm3
* Registriran do : 17.06. 2019
* Kilometraža : 227 129

 Početna cijena utvrđuje se odlukom upravnog vijeća u iznosu od **15.000,oo kn (petnaest tisuća kuna).**

**NAČIN I UVJETI PRODAJE**

 Prodaja se obavlja prikupljanjem pisanih ponuda fizičkih osoba ili pravnih osoba sa sjedištem u RH, uz prethodnu uplatu jamstva za ponudu u iznosu od 10% od početne cijene vozila na žiro račun u korist JVP Metković HR6524840081104683776 poziv na broj OiB,opis plaćanja: ime i prezime/naziv tvrtke-jamčevina.

 Ponuditeljima čija ponuda ne bude prihvaćena bit će vraćena jamčevina u roku od 8 dana od proteka roka za dostavu ponuda.

 Prodaja vozila obavlja se po načelu „viđeno-kupljeno“ što isključuje sve naknadne prigovore.

 Vozilo se može pogledati svakog dana u Javnoj vatrogasnoj postrojbi Metković. U vremenu od 7-15 sati uz najavu na tel 0911120934.

 Kupac snosi sve troškove poreza i ostale zavisne troškove.

**SADRŽAJ PONUDE**

Pisana ponuda mora sadržavati:

* Ime i prezime ponuditelja fizičke osobe,odnosno naziv pravne osobe adresu i broj za kontakt
* Presliku osobne ili izvadak iz registra za tvrtku ili obrt
* Dokaz o uplati jamčevine.
* Broj žiro računa za povrat jamčevine čije ponude ne budu odabrane.
* Ponuđenu cijenu, najmanje u visini početne cijene vozila.

**DOSTAVA PONUDE**

Pisane ponude podnose se u roku od 15 dana od dana objave javnog poziva na adresu :

Javna vatrogasna postrojba Metković

Mostarska 10/1, 20 350 Metković s naznakom :“ponuda za prodaju službenog vozila-NE OTVARAJ“

 Nepotpune ponude kao i ponude pristigle nakon isteka roka neće se razmatrati.

**ODABIR PONUDITELJA**

 Najpovoljnijom ponudom smatrati će se ponuda s najvišom ponuđenom kupoprodajnom cijenom uz uvjet da ponuda sadržava sve elemente utvrđene u sadržaju ponude.

 Ukoliko dva ili više ponuditelja ponude isti najviši iznos kupoprodajne cijene povoljnijom ponudom smatrati će se ponuda koja je prije pristigla.

**OSTALE NAPOMENE**

 Svi ponuditelji bit će pismeno obaviješteni o rezultatima natječaja u roku od 8 dana od dana otvaranja ponuda.

 Po zaprimanju obavijesti o izboru najpovoljnijeg ponuditelja ponuditelj je dužan najkasnije u roku od 5 dana pristupiti sklapanju ugovora o kupoprodaji s JVP Metković, te uplatiti preostali dio ponuđen ponudom.

 Ako najpovoljniji ponuditelj ne uplati preostali dio kupoprodajne cijene ili ne pristupi sklapanju kupoprodajnog ugovora u utvrđenom roku smatrati će se da je isti odustao od ponude, te gubi pravo na povrat jamčevine. Kupoprodaja će se ponuditi sljedećem najpovoljnijem ponuditelju.

 Ponuditelj koji povuče svoju ponudu gubi pravo na jamčevinu.

 Upravno vijeće zadržava pravo da bez obrazloženja prihvati ili odbije pojedinu ponudu ili poništi ovaj poziv u cijelosti i pri tom ne snosi nikakvu odgovornost prema odbijenim ponuditeljima.

 Zapovjednik

 Jure Pilj dipl.inž.